अभी हाल ही में मोदी की पाकिस्तान यात्रा को लेकर जो बवाल उठा है, उसकी सच्चाई सामने आ गई है। सूत्रों से मिली खबर में पता चला है कि प्रधानमंत्री नरेंद्र मोदी वहां असहिष्णुता से परेशान लोगों के लिए प्लॉट देखने गए थे। एेसे लोगों के पुनर्वास के लिए प्रधानमंत्री पुनर्वास योजना के तहत पाकिस्तान में मकान बनाए जाएंगे।
पाक में बैठे सूत्रों की मानें तो NSA चीफ अजित डोवल, जो पहली बार वीसा पर पाकिस्तान गए थे, उन्होंने वहां इस्लामाबाद में मोदी जी को एक बड़ा प्लॉट दिखाया है, जिस पर भारत एक हाउसिंग कॉम्प्लेक्स बनाने की तैयारी कर रहा है। इस प्लॉट पर विभिन्न वर्गों के लिए 1बीएचके से लेकर 3बीएचके तक के फ्लैट बनाए जाएंगे।
इसके लिए मोदी ने वहां प्लॉट पसंद कर लिए हैं। एक प्लॉट तो बहुत ही मौके का मिल रहा था, जहां दो तरफा सड़क थी। भाव भी तय हो गए थे। लेकिन ब्रोकरेज को लेकर लफड़ा खड़ा हो गया। वहां की पार्टी 1 प्रतिशत ब्रोकरेज देने का बोल रही थी, जबकि मोदी के दल ने कहा कि हमारे यहां 3 प्रतिशत ब्रोकरेज मिलता है।
ऐसे में उन्हें एक अच्छे प्लॉट से हाथ धोना पड़ा। खैर अब जल्द ही भारत से मिस्त्रियों और ठेकेदारों को लेकर एक दल पाक जाएगा और वहां घटिया सीमेंट और कच्ची ईंटों से शानदार भवन बनाने का प्रयास करेगा। मोदी ने साफ कह दिया है कि असहिष्णुता फैलाने वालों को हम जल्द ही उनके ठिकाने पर वापस पहुंचाएंगे।
hin_Deva hin_Deva hin_Deva hin_Deva